stanford-oval/wikipedia huggingface dataset:
สภากาแฟ 4.0
รายชื่อตอน > พ.ศ. 2561 (ปี 1)

| ตอนที่ | วันออกอากาศ | ชื่อตอน | นักแสดงรับเชิญ |
| --- | --- | --- | --- |
| 1 | 5 พฤษภาคม พ.ศ. 2561 | ผ้าป่าหน้าใหญ่ | คุณหนูเล็ก (ลูกเจ้าของตลาด) - พัน พลุแตก |
| 2 | 12 พฤษภาคม พ.ศ. 2561 | แบบนี้มันขี้หมา | อิ๋ง (เจ้าของหมา) - ไอยวริญท์ โอสถานนท์ |
| 3 | 19 พฤษภาคม พ.ศ. 2561 | นักรบใต้เตียง | แอน อินธิรา (นักแสดงสาวชื่อดัง) - พิมพ์มาดา บริรักษ์ศุภกร |
| 4 | 26 พฤษภาคม พ.ศ. 2561 | อย่าให้ถึงมือมนุษย์กล้อง | เก่ง เนรมิต (มนุษย์กล้อง) - ณฉัตร จันทพันธ์ |
| 5 | 2 มิถุนายน พ.ศ. 2561 | เหนียวหนี้ | ซอล (หลานเจ๊กุ้ง) - ชาลี ไตรรัตน์ |
| 6 | 9 มิถุนายน พ.ศ. 2561 | คนรวยไม่ต้องเรียน | ปิติ (หลานป้าปรีกับลุงปรง) - มารุต ชื่นชมบูรณ์ (ดีเจอาร์ท) |
| 7 | 16 มิถุนายน พ.ศ. 2561 | ผู้คุมกฎแห่งตลาดคลองยายถม | ลุงจัน (ผู้คุมกฎคนใหม่) - ถั่วแระ เชิญยิ้ม |
| 8 | 24 มิถุนายน พ.ศ. 2561 (เปลี่ยนวันออกอากาศเนื่องจากถ่ายทอดสดฟุตบอลโลก) | เวลคัม ‘โอปป้า’ ทู ไทยแลนด์ | ฮวียอง, ชานฮี (ศิลปินเกาหลีวงเอสเอฟไนน์) |
| 9 | 30 มิถุนายน พ.ศ. 2561 | ผู้เต่านักตุ๋น | เต่า (เด็กนักต้มตุ๋น) - ด.ช.ชยณัฐ แจ่มใส |
| 10 | 8 กรกฎาคม พ.ศ. 2561 (เปลี่ยนวันออกอากาศเนื่องจากถ่ายทอดสดฟุตบอลโลก) | ขอหวยเจ้าแม่กองทราย | อร (คนถูกหวย) - ชมพู่ ก่อนบ่ายฯ |
| 11 | 14 กรกฎาคม พ.ศ. 2561 | จมไม่ลง | วิเชียร (เพื่อนเฮียอ๋า) - สมเจต พยัฆโส |
| 12 | 21 กรกฎาคม พ.ศ. 2561 | ขนมจีนคลุกน้ำปลา | ผอ. หญิง (ผอ.โรงเรียน)- จอย ชวนชื่น |
| 13 | 29 กรกฎาคม พ.ศ. 2561 | ร่างทรง | องค์แสงจันทราเทพ มหาจักระ กุ๊กกุ๊ก (ร่างทรง) - อาภาพร นครสวรรค์ |
| 14 | 4 สิงหาคม พ.ศ. 2561 | แมวไม่อยู่ หนูร่าเริง | กิ๊ก (กู้ภัยหญิง) - สิตางศุ์ ปุณภพ |
| 15 | 11 สิงหาคม พ.ศ. 2561 | ศึกหมากเก็บสองแผ่นดิน | ป้าแม้น (คนในชุมชนคลองตาแพ้ว) - ราตรี วิทวัส |
| 16 | 18 สิงหาคม พ.ศ. 2561 | ศึกสายเลือดร้านกาแฟ | จงซอก (เจ้าของร้านRain Coffee) - เร็น (ศิลปินเกาหลีวงนิวอิสต์) |
| 17 | 25 สิงหาคม พ.ศ. 2561 | อย่าลืมฉัน | นุ้ย (หลานมัคนายกกล่ำ) - รุ้งลาวัณย์ โทนะหงษา |
| 18 | 2 กันยายน พ.ศ. 2561 | กยศ.ก็อบยอดนักศึกษา | ครูอุ๊ (ครูสอนภาษาไทย) - ดารัณ ฐิตะกวิน |
| 19 | 9 กันยายน พ.ศ. 2561 | กูไม่จ่ายเว้ย | เทศกิจทศ - ตี๋ ดอกสะเดา |
| 20 | 16 กันยายน พ.ศ. 2561 | นางร้ายในละคร | ฟ้าใส - อัฐมา ชีวนิชพันธ์ |
| 21 | 23 กันยายน พ.ศ. 2561 | วิวาห์ล่ม เพราะรักออนไลน์ | ลิลลี่ - สุทินา เหล่าอำนวยชัย |
| 22 | 30 กันยายน พ.ศ. 2561 | ชุมชนสะอาดชาติเจริญ | สะอาด (พนักงานบริษัทหมดจด) - เจี๊ยบ เชิญยิ้ม |
| 23 | 7 ตุลาคม พ.ศ. 2561 | ไลฟ์โค้ชการันตีเงินแสน | โค้ชอุ้ม (ไลฟ์โค้ช) - เฟี้ยว์ฟ้าว สุดสวิงริงโก้ |
| 24 | 14 ตุลาคม พ.ศ. 2561 | ทำดี...โลกต้องรู้ | ซินแสเป็นเอก - แอนนา ชวนชื่น |
| 25 | 21 ตุลาคม พ.ศ. 2561 | ปิดตำนานคลองยายถม | เสี่ยแหบ - จาตุรงค์ มกจ๊ก |
| 26 | 28 ตุลาคม พ.ศ. 2561 | ปิดตำนานคลองยายถม (ตอนจบ) | คุณหนูเล็ก-พัน พลุแตก |
รายชื่อตอน > ตอนที่ 1 ผ้าป่าหน้าใหญ่ (5 พฤษภาคม พ.ศ. 2561)

ตลาดคลองยายถม ตั้งอยู่กลางชุมชนคลองยายถม แต่ยายถมเป็นใคร ก็ไม่มีใครเคยรู้ รู้แค่ชาวบ้านที่นี่เป็นลูกหลานยายถม มาจับจองพื้นที่ทำมาหากิน ทุกคนจึงมีความสัมพันธ์เป็นเหมือนญาติพี่น้อง และก็เป็นธรรมดาที่ผู้คนซึ่งสนิทสนมกันขนาดนี้ จะต้องมีเรื่องขัดแย้งกันบ้าง อย่างเช่นงานผ้าป่าที่จัดขึ้นทุกปี แล้วก็เละเทะซะทุกครั้ง ด้วยเหตุผลเดียวคือ...ใครจะได้หน้ามากที่สุด โดยเฉพาะมัคนายกกล่ำ ที่เป็นคนทำบุญมากสุดจนได้เป็นประธาน ทำให้ชาวบ้านที่ลงทุน เอ้ย ทำบุญไปมากไม่แพ้กัน เกิดความไม่พอใจและรวมตัวกันแบนซองผ้าป่าในปีนี้ ว่าแต่...จะแบนกันจริงๆ หรือเปล่าเนี่ย!? เมื่องานนี้ไม่มีทั้งมิตรทั้งศัตรู มีแต่การทำบุญเอาหน้าล้วนๆ แล้วสุดท้ายใครจะได้มีชื่อขึ้นป้ายงานผ้าป่าบ้าง
รายชื่อตอน > ตอนที่ 2 แบบนี้มันขี้หมา (12 พฤษภาคม พ.ศ. 2561)

ไม่ใช่แค่เรื่องชาวบ้านที่เฮียอ๋าต้องเข้ามามีส่วนร่วมซะทุกครั้ง แต่เรื่องหมาที่มาปล่อยอุนจิทิ้งไว้หน้าร้าน ก็เป็นอีกปัญหาระดับชาติที่สร้างความปวดหัวให้เจ้าของร้านกาแฟวัยกลางคนเช่นกัน แถมคราวนี้เฮียอ๋ายังไม่ยอมให้ใครมาเคลียร์อึกองนี้อีกต่างหากเพราะมันจะต้องมีคนรับผิดชอบ…ต่อให้อยู่ต่างประเทศก็ต้องกลับมารับความผิด เอ่อ หมายถึงเจ้าของหมาจริงๆ นะ! งานนี้เฮียอ๋าจะไขปริศนาเรื่องขี้หมาหน้าร้านได้หรือไม่
รายชื่อตอน > ตอนที่ 3 นักรบใต้เตียง (19 พฤษภาคม พ.ศ. 2561)

แม้เรื่องรักๆ เลิกๆ จะเป็นสิทธิส่วนบุคคลที่ไม่ควรถูกก้าวก่าย แต่เมื่อดาราสาว ‘แอน อินธิรา’ หนีเรื่องราวช้ำๆ มาพักใจในชุมชนคลองยายถม กลับต้องเผชิญกับความอยากรู้อยากเห็นของเหล่าแฟนคลับ รวมทั้งเสียงเม้าท์มอยราวกับไปแอบฟังอยู่ใต้เตียงด้วยตัวเอง จนกลายเป็นการเรียกนักข่าวให้มาตามหาตัวเธอถึงที่ งานนี้ดาราสาวจะผ่านพ้นเรื่องแย่ๆ ไปได้อย่างไร แล้วเรื่องวุ่นๆ ที่ชาวชุมชนก่อไว้จะลงเอยแบบไหน
รายชื่อตอน > ตอนที่ 4 อย่าให้ถึงมือมนุษย์กล้อง (26 พฤษภาคม พ.ศ. 2561)

เมื่อร้านกาแฟประจำชุมชนคลองยายถมของเฮียอ๋า ที่เคยเป็นแหล่งรวมตัวของเหล่าขาประจำและพ้องเพื่อน ถูกจัดระเบียบใหม่โดย ‘เก่ง เนรมิต’ หนุ่มไฟแรงหัวก้าวหน้า ที่มีความเชื่อในการ ‘เข้าคิว’ อย่างสุดหัวใจ และใช้กล้องมือถือจัดการลูกค้าที่แซงคิวแบบไม่ไว้หน้า แต่เอ๊ะ...ทำไมเจ้าของร้านสุดเฮี้ยบอย่างเฮียอ๋าถึงยอมให้คนแปลกหน้ารายนี้เข้ามาวุ่นวายในร้านได้ล่ะ? เรื่องราววุ่นๆ กับการจัดระเบียบให้ร้านกาแฟครั้งนี้จะลงเอยอย่างไร และกล้องในมือหนุ่มหัวก้าวหน้าคนนี้จะสร้างวินัยการเข้าคิวสำเร็จหรือไม่
รายชื่อตอน > ตอนที่ 5 เหนียวหนี้ (2 มิถุนายน พ.ศ. 2561)

การมาเยือนของ “เจ๊กุ้ง” เจ้าแม่เงินกู้ ทำเอาชาวชุมชนคลองยายถมถึงกับวุ่นวายสุดๆ เพราะความเหนียวหนี้ของชาวชุมชน และดอกเบี้ยที่สูงเกินเงินต้น ทำให้ใครๆ ต่างหลบหน้าเพื่อเลี่ยงการชำระ และการปรากฏตัวของเพื่อนรักเก่าของ “กอล์ฟ” ที่เพิ่งเดินทางกลับมาจากเกาหลีใต้ แต่แท้จริงกลับเป็นหลานของ “เจ๊กุ้ง” ที่ส่งมาสืบความจริงของคนในชุมชนคลองยายถม ว่าแท้จริงแล้วมีเงินซุกซ่อน หรือต้องการจะเบี้ยวหนี้ มาร่วมลุ้นกับการสืบหาความจริงของ “ซอล” หลานเจ๊กุ้งว่าจะล้วงความจริงได้หรือไม่ และมาลุ้นกันว่า “กอล์ฟ” จะจำเพื่อนรักสมัยเด็กได้จริงไหม
รายชื่อตอน > ตอนที่ 6 คนรวยไม่ต้องเรียน (9 มิถุนายน พ.ศ. 2561)

เมื่อปิติ หลานแท้ๆ ของลุงปรงกับป้าปรีได้เข้ามาที่ตลาดคลองยายถมเพื่อมาหาลุงและป้าของเขาหลังจากที่เขาหายไปไม่เคยกลับมาเยี่ยมเยียน ปิติมาในมาดนักธุรกิจหนุ่มที่ประกอบอาชีพ Life Coach แต่การกลับมาของเขาในครั้งนี้ดูไม่ใช่เรื่องดีสักเท่าไหร่ เพราะเขามาหลอกให้ชาวตลาดเสียเงินเข้าคอร์สเรียนการใช้ชีวิต แถมยังหลอกให้ลุงปลง ป้าปรีเชื่อมั่นในตัวเขาว่าเขาจะเปลี่ยนเป็นคนใหม่ที่ประสบความสำเร็จแบบคนอื่นๆ ได้ ทั้งที่ความจริงแล้ว แค่หลอกใช้ความหวังของคนอื่นไปวันๆ เท่านั้น
รายชื่อตอน > ตอนที่ 7 ผู้คุมกฎแห่งตลาดคลองยายถม (16 มิถุนายน พ.ศ. 2561)

ได้ขึ้นชื่อว่าชุมชนตลาดคลองยายถมที่อยู่ร่วมกันมานาน อยู่กันมายังไงก็อยู่กันมาแบบนั้น ทั้งทิ้งขยะไม่เป็นที่เป็นทาง ขับมอเตอร์ไซค์ฝ่ากลางตลาด แถมพ่อค้าแม่ค้าก็วุ่นวายทะเลาะกันเสียงดัง พวกเขาจึงต้องการความเป็นระเบียบเรียบร้อยและหาคนที่จะมาดูแลควบคุมชาวตลาดได้ คุณหนูเล็กเจ้าของตลาดจึงส่งลุงจัน (ถั่วแระ เชิญยิ้ม) ผู้คุมกฎคนใหม่แห่งตลาดคลองยายถม งานนี้เจอคนโหดจริงสมชื่อ เพราะลุงจันเคร่งครัดในกฎระเบียบสุดใครทำผิดก็จะต้องโดนลงโทษ งานนี้ชาวตลาดต้องเจอกับศึกหนัก ลุงจันจะคุมชาวตลาดอยู่หรือไม่
รายชื่อตอน > ตอนที่ 8 เวลคัม ‘โอปป้า’ ทู ไทยแลนด์ (24 มิถุนายน พ.ศ. 2561)

อาจไม่ใช่เรื่องแปลกอะไรที่จะมีชาวต่างชาติเดินทางมาเที่ยวเมืองไทย แต่การมาเยือนของ 2 หนุ่มหล่อ Hwi Young (ฮวียอง) และ Cha Ni (ชา นิ) จากวง SF9 ก็สร้างความกระชุ่มกระชวยหัวใจให้กับสาวๆ ในชุมชนตลาดคลองยายถมเป็นพิเศษ โดยเฉพาะกับสองสาว ‘เจ๊อิน-อ่อม’ ที่แสดงความสนอกสนใจโอปป้าของเราอย่างออกนอกหน้า แต่สงสัยว่างานนี้ทั้งสองหนุ่มจะมีเป้าหมายเดียวกันที่ ‘พาย’ ลูกสาวหัวแก้วหัวแหวนของเฮียอ๋าซะงั้น แหม ไม่กลัวโดนทุ่มด้วยโพเดี.. เอ้ย โถกาแฟเลยนะ
รายชื่อตอน > ตอนที่ 9 ผู้เต่านักตุ๋น (30 มิถุนายน พ.ศ. 2561)

ชาวตลาดจะวุ่นวายแค่ไหน เมื่อมีเด็กต้มตุ๋นอย่างเต่า (ออสก้า ชยณัฐ แจ่มใส) เข้ามาป่วน หวังที่จะหลอกเอาเงินจากทุกคนๆในหมู่บ้านด้วยวิธีการต่างๆ นานา เรียกร้องความสงสารจากชาวตลาด จนทำเอาทุกคนเสียทรัพย์กันไปตามกัน ไม่เว้นแม้กระทั่งเจ๊กุ้ง เจ้าแม่ปล่อยเงินกู้ประจำตลาด ที่เต่าสามารถหลอกเอาเงินได้สำเร็จ ชาวตลาดจึงหวังให้เจ๊กุ้งแก้แค้นแทนพวกเขา เพราะงานนี้ถ้าเจ๊กุ้งรู้ความจริงว่าเต่าหลอกเธอ เต่าก็คงไม่รอด
รายชื่อตอน > ตอนที่ 10 ขอหวยเจ้าแม่กองทราย (8 กรกฎาคม พ.ศ. 2561)

นอกจากเรื่องวุ่นๆ ที่เกิดขึ้นในตลาดไม่เว้นแต่ละวันแล้ว ทุกวันที่ 1 กับ 16 ของแต่ละเดือน ชมชุนคลองยายถมยังมีอีกหนึ่งเรื่องที่ต้องลุ้นกันใจหายใจคว่ำ นั่นคือการหวังรวยทางลัดกับสลากกินแบ่งรัฐบาล ที่ล่าสุดพวกเขามีที่พึ่งทางใหม่เป็น ‘เจ้าแม่กองทราย’ ที่ชาวบ้านต่างพากันเชื่อมั่นว่ามีพลังในการให้โชคลาภ โดยทันคิดว่าจะมีสิ่งศักดิ์สิทธิ์ที่ไหนมาสิงในก่อทรายก่อสร้าง และยังกลายเป็นจุดเริ่มต้นเรื่องวุ่นๆ เมื่อคนบางกลุ่มสบโอกาสใช้ความเชื่อของชาวบ้านมาเป็นเครื่องมือหากินของตัวเอง...นี่เรากำลังพูดถึงเหตุการณ์ในซิตคอมจริงๆ นะ
รายชื่อตอน > ตอนที่ 11 จมไม่ลง (14 กรกฎาคม พ.ศ. 2561)

เป็นธรรมดาที่คนเรามักจะมีความรู้สึกอิจฉา ไม่อยากเห็นใครได้ดีกว่าตัวเอง ยิ่งถ้ามีใครมาคุยข่ม เป็นต้องหาเรื่องขึ้นมาพูดลบปมในใจตัวเองซะทุกครั้ง เหมือนกับเฮียอ๋าที่มีนัดไปงานเลี้ยงรุ่นกับเพื่อนเก่า แต่ก็ดันเจอกับวิเชียร (สมเจต พยัคฆโส) ที่เล่าโปรไฟล์ตัวเองออกมาดีกว่าทุกด้าน จนต้องปั้นเรื่องขึ้นมาข่มคืนซะเดือดร้อนถึงลูกสาวคนสวยอย่างหนูพาย ที่ต้องมาร่วมกู้หน้าคุณพ่อแบบไม่ค่อยเต็มใจนัก
รายชื่อตอน > ตอนที่ 12 ขนมจีนคลุกน้ำปลา (21 กรกฎาคม พ.ศ. 2561)

จากข่าวคราวที่ปรากฏบนหน้าสื่อ คงไม่มีใครคาดคิดว่าเรื่องราวการโกงอาหารกลางวันเด็กจะมาเกิดขึ้นในชุมชนคลองยายถม จนกลายเป็นเรื่องใหญ่ที่ทำเอาชาวบ้านที่ปกติมีเรื่องให้ตบตีฟาดฝีปากกันไม่เว้นวัน ต้องหันมาร่วมมือกันแก้ปัญหาการของเด็กนักเรียนด้วยวิธีต่างๆ เท่าที่จะนึกออก แถมยังต้องหาคำตอบด้วยว่าเงินของโรงเรียนที่ ผอ. ดูแลนั้นหายไปไหนหมด ทำไมจึงต้องเด็กๆ กินขนมจีนคลุกน้ำปลาแบบนี้...เอ่อ เหตุการณ์นี้เกิดขึ้นที่ชุมชนคลองยายถมจริงๆ นะ เรื่องงานนี้จะลงเอยอย่างไร แล้วชาวชุมชนจับคนโกงอาหารกลางวันเด็กได้หรือไม่
รายชื่อตอน > ตอนที่ 13 ร่างทรง (29 กรกฎาคม พ.ศ. 2561)

นอกจากเห็ดที่แตกดอกเต็มสนามหญ้าในช่วงหน้าฝน อีกหนึ่งอาชีพที่ยุคนี้มีเยอะไม่แพ้กัน คงต้องยกให้บรรดาร่างทรงทั้งหลาย ที่พบได้ทุกหัวระแหงของประเทศ ไม่เว้นแม้กระทั่งในชุมชนคลองยายถม ที่ได้ร่างทรง ‘องค์แสงจันทราเทพ มหาจักระ กุ๊กกุ๊ก’ (อาภาพร นครสวรรค์) มาช่วยคลายทุกข์ และตอบปัญหาคาใจให้ชาวบ้าน ไม่เว้นแม้กระทั่งวันเลือกตั้งที่ดูเหมือนว่าองค์เทพเองก็ไม่ค่อยอยากยุ่งสักเท่าไหร่ งานนี้เลยร้อนมาถึง มัคนายกกล่ำ ที่ต้องกู้ศรัทธาให้คนกลับมาทำบุญกับวัด ด้วยการเดินหน้าแฉรางทรงด้วยวิธีต่างๆ เท่าที่จะนึกได้ แต่จะสำเร็จหรือไม่นั้น
รายชื่อตอน > ตอนที่ 14 แมวไม่อยู่ หนูร่าเริง (4 สิงหาคม พ.ศ. 2561)

เรียกว่าเป็นธรรมชาติของหนุ่มๆ ก็คงไม่แปลก ที่เมื่อไหร่มีโอกาสได้อยู่นอกสายตาศรีภรรยาก็มักออกไปทำอะไรนอกลู่นอกทางเป็นประจำ ไม่เว้นแม้กระทั่งสองหนุ่มวัยกลางคนจากชุมชนคลองยายถมอย่าง ลุงปลง และ เฮียอ๋า ที่พอลับหลังป้าปรี ก็ออกไปลั้ลลากับตามภาษาผู้ชาย แต่แทนที่ทุกอย่างจะลุล่วงไปได้ด้วยดี กลับกลายเป็นว่า ‘แตงกวาน้อย’ ของลุงปลงดังไปปักติดกับพื้นปูนที่ยังไม่แห้งซะอย่างงั้น งานนี้ชาวชุมชนจะช่วยลุงปลงออกมาจากสถานการณ์ฉุกเฉินนี้ทันก่อนป้าปรีจะกลับมาหรือไม่ และเรื่องราววุ่นๆ นี้จะลงเอยอย่างไร
รายชื่อตอน > ตอนที่ 15 ศึกหมากเก็บสองแผ่นดิน (11 สิงหาคม พ.ศ. 2561)

เช่นเดียวกับหลายๆ ชุมชนที่มีเรื่องเล่ามาแต่โบร่ำโบราณ ที่ไม่ว่าจะผ่านไปนานแค่ไหน ก็ไม่อาจลืมเลือนไปจากคนเก่าคนแก่ในพื้นที่ได้ เช่นเดียวกับชุมชนคลองยายถม มี ‘วันดวลหมากเก็บประเพณี’ ที่แข่งขันกับชุมชนคลองตาแพ้วมาติดต่อกันนานหลายปี แต่จากเดิมที่เป็นแค่กิจกรรมกระชับมิตร กลับกลายเป็นการแข่งขันเพื่อเอาชนะกันซะอย่างงั้น แถมดูเหมือนชุมชนคลองยายถมเองจะแพ้มาตลอดซะด้วย และในคราวนี้...การดวลที่หายไปกว่า 10 ปีได้ย้อนกลับมาอีกครั้ง แต่ผลลัพธ์จะเป็นเหมือนเดิมหรือไม่
รายชื่อตอน > ตอนที่ 16 ศึกสายเลือดร้านกาแฟ (18 สิงหาคม พ.ศ. 2561)

เมื่อ เร็น ในบท “จงซอก” หนุ่มหล่อเจ้าของร้านกาแฟเจ้าใหม่ในตลาดคลองยายถม เมื่อเฮียอ๋าต้องพบศึกหนักเจอคู่แข่งที่น่ากลัวอย่าง จงซอก บาริสต้าโอปป้า เจ้าของร้าน Rain Coffee ร้านกาแฟสไตล์เกาหลีที่มาเปิดร้านใหม่ฝั่งตรงข้ามที่สาวคอกาแฟคนไหนได้ชิมฝีมือหรือเห็นหน้าเขาแล้วต้องละลายไปตามๆ กัน จนทำเอาเฮียอ๋านั่งไม่ติด เพราะจงซอก ดันแย่งลูกค้าไป แถมยังทำตัวสนิทสนมกับพายจนออกนอกหน้า ทำให้แผนรวมหัวกันทำลายร้าน Rain Coffee เริ่มขึ้น แต่พายไม่เห็นด้วย จนสุดท้ายพ่อลูกเลยมีเรื่องผิดใจกันถึงขั้นที่พายหนีออกจากบ้านไปทำงานอยู่ที่ร้านของจงซอก งานนี้พ่อลูกจะคืนดีกันไหม แล้วเฮียอ๋าจะทำลายร้านคู่แข่งหรือไม่
รายชื่อตอน > ตอนที่ 17 อย่าลืมฉัน (25 สิงหาคม พ.ศ. 2561)

เมื่อมัคนายกกล่ำออกโรงปกป้องหลานสาวแท้ๆอย่าง นุ้ย (รุ้ง ราวรรณ โทนะหงษา) ที่โดนขับรถชนแล้วหนี ด้วยวิธีเรียกคะแนนสงสารจากประชาชนชาวโซเชียล ถึงนุ้ยจะบาดเจ็บเพียงเล็กน้อยแต่ด้วยความเล่นใหญ่ของมัคนายกก็สามารถเปลี่ยนให้นุ้ยอาการหนักถึง ขั้นเป็นมะเร็งสมองเพื่อจับตัวคนที่ชนมาให้ได้ จากความสงสารกลายเป็นทุกคนเหนื่อยใจ เท่านั้นยังไม่พอทางด้านแกงอ่อมก็ดันมีรอยพ่อปู่งูเทพที่หน้าร้านเจ๊อินเป็นรอยพ่อปู่ศักดิ์สิทธิ์ที่ชาวบ้าน แห่กันมาดูเรียกความสนใจไปจากข่าวการชนแล้วหนีของนุ้ยไป แต่ทุกครั้งที่มีข่าวของนุ้ยก็จะมีข่าวของพ่อปู่งูเทพมาทุกครั้ง และคนที่ดูน่าสงสัยมากที่สุดคือแกงอ่อม ที่ มีความลับบางอย่างปกปิดเอาไว้ ความลับนั้นจะเป็นอะไรและมัคนายกกล่ำจะจับคนชนมาลงโทษได้หรือไม่
รายชื่อตอน > ตอนที่ 18 กยศ.ก็อบยอดนักศึกษา (2 กันยายน พ.ศ. 2561)

ครูอุ๊ (นุ่น ดารัณ ฐิตะกวิน) เป็นครูสอนภาษาไทย เดินทางมายังชุมชนตลาดคลองยายถม เพื่อตามหานายเก่งเลิศล้ำ จนดี หรือ ก็อบ วินสุดกวนประจำตลาด ที่ติดหนี้ กยศ. ให้ไปตามใช้หนี้เพราะเธอเป็นผู้ค้ำประกัน แต่ก็อบที่ดันมาเห็นครูอุ๊เข้าก่อน กลับหาทางหนีหนี้ทุกวิถีทาง และหลบหน้าไม่ยอมมาเจอหน้าครูอุ๊ เรื่องรู้ถึงหูเหล่าชาวตลาดเข้าก็ต่างพากันสงสารครูอุ๊ที่ต้องมารับเคราะห์เป็นหนี้เป็นสินแทนก็อบทั้งๆ ที่ตัวเองก็ได้ร่ำรวยอะไร ทุกคนเลยร่วมด้วยช่วยกันตามหาก็อบให้มาเจอกับครูอุ๊ให้ได้ ความเป็นครูที่แสนจะหวังดีของครูอุ๊สามารถทำให้ก็อบกลับเนื้อกลับตัวมาใช้หนี้ได้หรือไม่
รายชื่อตอน > ตอนที่ 19 กูไม่จ่ายเว้ย (9 กันยายน พ.ศ. 2561)

ก็อบ ที่กำลังอยู่ในช่วงปรับเนื้อปรับตัวเป็นคนดี เกิดไอเดียใหม่ไฉไลกว่าเดิม กับการประกอบอาชีพใหม่อย่าง พ่อค้าขายหม่าล้า ที่เขาได้ผ่านการคิดมาแล้วว่าเวิร์ค แถมยังอร่อยลูกค้ามาติดใจหลายราย ชาวตลาดคิดกันว่ายังไงก็คงไปไม่รอด เพราะคนอย่างก็อบที่เป็นคนหนักไม่เอาเบาไม่สู้ เจออุปสรรคเข้าหน่อยก็คงล้มเลิกความคิดแล้ว กลับไปเป็นวินมอเตอร์ไซค์ตามเดิมและสิ่งที่ชาวตลาดคิดก็ถูกต้องแล้ว ก็อบดันไปขายผิดที่ผิดทางเลยเจออุปสรรคใหญ่เข้าให้ อย่าง เทศกิจทศ (ตี๋ ดอกสะเดา หรือ ตี๋ บุญทอง หาญจางสิทธิ์) เทศกิจสุดเคี้ยวที่ไม่ว่าก็อบจะโผล่ไปขายที่ไหน เขาก็จะตามไปที่นั่น เหมือนเห็บหมาที่เกาะติดตัวหมาโดยที่จะไม่ยอมปล่อยไปง่ายๆ งานนี้ก็อบจะ แก้ปัญหานี้อย่างไร
รายชื่อตอน > ตอนที่ 20 นางร้ายในละคร (16 กันยายน พ.ศ. 2561)

กลายอีกหนึ่งวันวุ่นๆ ของชาวชุมชนคลองยายถม เมื่ออยู่ๆ ฟ้าใส (โบวี่ -  อัฐมา ชีวนิชพันธ์) สาวสวยรวยเสน่ห์คนใหม่ ได้ย้ายมาอาศัยอยู่ในชุมชนสุดอลเวงแห่งนี้ จนทำเอาหนุ่มเล็ก หนุ่มใหญ่ ไม่สามารถละลายตาจากท่วงท่าการออกกำลังกาย และวาจาหวานหูของเธอคนนี้ แม้แต่นายก้าน ที่ก่อนหน้านี้ก็สนอกสนใจหนูพายชนิดเดินตามติดเป็นเงา ก็ยังเปลี่ยนเป้ามาเทคแคร์ฟ้าใส แถมดันมาประจวบเหมาะกับช่วงที่แม่บ้านรุ่นเล็กรุ่นใหญ่กำลังติดละครน้ำเน่า เอ้ย ละครสไตล์ไทยๆ กันแบบงอมแงม จนพาลเข้าใจว่า...สาวสวยหุ่นดีคนนี้จะต้องมาเป็นนางร้ายแบบไหนละครแน่ๆ แล้วงานนี้ ฟ้าใสจะใช่อย่างที่ชาวชุมชนคิดหรือไม่ แล้วความสัมพันธ์ระหว่างก้านกับพายจะลงเอยอย่างไร
รายชื่อตอน > ตอนที่ 21 วิวาห์ล่ม เพราะรักออนไลน์ (23 กันยายน พ.ศ. 2561)

หลังจากโดดเดี่ยวเดียวดาย ไร้คนข้างกายมาหลายสิบตอน ในที่สุด ก็อบ (แจ็ค แฟนฉัน) ก็ได้พบรักกับสาวสวยหน้าใสสายแว้น ลิลลี่ (ไกด์ - สุทินนา เหล่าอำนวยชัย) ที่พบรักกันในโลกออนไลน์ แถมนัดกันมาเจอตัวเป็นๆ กันที่ร้านเฮียอ๋าอีกต่างหาก และแม้ว่าก้าวแรกของทั้งสองคนที่เริ่มต้นได้ไม่สวยนัก แต่พ่อหนุ่มวินมอเตอร์ไซค์ประจำชุมชนคลองยายถมของเราก็ตัดสินใจวิวาห์สายฟ้าแลบกับลิลลี่ ชนิดที่ชาวชุมชนยังอดสงสัยไม่ได้ว่า...พวกเอ็งไปรักกันตอนไหนเนี่ย!? แล้วเรื่องราวความรักครั้งนี้ของก็อบจะลงเอยอย่างไร จะสวยงามอย่างที่เจ้าตัวคิดเอาไว้หรือไม่
รายชื่อตอน > ตอนที่ 22 ชุมชนสะอาดชาติเจริญ (30 กันยายน พ.ศ. 2561)

เมื่อชุมชนตลาดคลองยายถมถึงวาระที่จะต้องจัดบิ๊กคลีนนิ่งเดย์ชุมชนครั้งใหญ่ มีประกาศจากเขตว่าจะมอบรางวัลให้กับชุมชนร้านค้าที่สะอาดถูกหลักอนามัย ที่ต้องใช้การร่วมมือร่วมแรงร่วมใจของคนทั้งชุมชุน เพราะต้องเจอกับอุปสรรคที่น่ารำคาญอย่างหนูและแมลงสาบ งานนี้เพื่อชิงรางวัลความสะอาด พวกเขาถึงขนาดลงทุนจ้างมืออาชีพอย่างสะอาด (รับบทโดย พี่เจี๊ยบ เชิญยิ้ม) ฮีโร่คนสำคัญที่จะมาช่วยกำจัดทุกปัญหากวนใจให้กับชุมชนของท่านด้วยสารพัดอุปกรณ์ระดับมือโปร เขาจะเก่งจริงอย่างที่โม้ไว้หรือไม่
รายชื่อตอน > ตอนที่ 23 ไลฟ์โค้ชการันตีเงินแสน (7 ตุลาคม พ.ศ. 2561)

ในยุคข้าวยากหมากแพง ที่ทำเอาร้านค้าต่างๆ พากันเงียบเหงาซบเซาแบบนี้ ครั้นจะมัวไปมองหาสาเหตุก็เกรงจะเสียเวลาทำมาหากิน งานนี้เจ๊อินกับอ่อม จึงต้องหาทางออกในการกระตุ้นยอดขายด้วยตัวเอง แต่ก็เห็นทีว่าคงจะไม่เวิร์คสักเท่าไหร่ เพราะในขณะที่เจ๊อินยังต้องการเปิดร้านขายของแบบเดิม อ่อมก็เกิดไอเดียยากทำร้านค้าออนไลน์ขึ้นมาซะอย่างงั้น แถมยังได้แรงบันดาลใจจาก ‘โค้ชอุ้ม’ (เฟี้ยวฟ้าว สุดสวิงริงโก้) ไลฟ์โค้ชที่เข้ามาแนะนำวิธีขายของออนไลน์ แถมการันตีเป้ารายได้หนึ่งแสนบาทต่อเดือนเลยทีเดียว เมื่อความคิดไม่ตรงกัน การท้าทายจึงบังเกิด แล้วงานไอเดียของเจ๊อินกับอ่อม ใครจะแตะเป้ารายได้หนึ่งแสนบาทก่อนกัน
รายชื่อตอน > ตอนที่ 24 ทำดี...โลกต้องรู้ (14 ตุลาคม พ.ศ. 2561)

เรื่องความดีความชอบ เป็นใครก็อยากพรีเซนท์ให้คนเขาเห็นกันทั้งนั้น แต่เพราะบางครั้งรูปร่างหน้าตา บวกกับนิสัยส่วนตัวบางอย่าง ก็อาจทำให้ความน่าเชื่อถือที่จะมองว่าเป็นคนดีหดหายไปได้ เหมือนกับนายก็อบ วินมอเตอร์ไซค์ประจำชุมชนคลองยายถม ที่อยากให้คนเห็นความดีงามในตัวบ้าง ถึงกับวางแผนจัดฉากเก็บเงินสิบล้านที่มีคนลืมไว้ เพื่อนำไปคืนเจ้าของ เพื่อเรียกคะแนนความชื่นชมจากคนในชุมชน แถมเรื่องยังโด่งดังซะงั้น ซินแสเป็นเอก (แอนนา ชวนชื่น) เดินทางมามอบป้ายมงคลให้ถึงที่เลยทีเดียว...ทำไมเรื่องมันดูคุ้นๆ งานนี้ความลับของก็อบจะแตกหรือไม่ แล้วถ้าซินแสได้ทราบความจริงภายหลังจะรู้สึกอย่างไร
รายชื่อตอน > ตอนที่ 25 ปิดตำนานคลองยายถม (21 ตุลาคม พ.ศ. 2561)

จากความเดิมตอนที่แล้ว เสี่ยแหบตัดสินใจซื้อที่ดินทั้งหมดของคุณหนูเล็ก (พัน พุแตก) รวมถึงตลาดที่ดินของคลองยายถม ชาวบ้านไม่ยอมให้คุณหนูเล็กขายที่ดิน จึงเกิดการประท้วงกัน แต่คุณหนูเล็กยังคงยืนยันที่จะขาย สาเหตุเพราะตัวเองนั้นดันไปติดหนี้พนันบอลเอาไว้ ถ้าไม่ขายที่ดินใช้หนี้จะต้องโดนพวกนักเลงทวงหนี้มากระทืบ ชาวบ้านเลยต้องหาทางแก้ปัญหาต่อรองคุณหนูเล็กว่าจะระดมเงินจากชาวแก๊งค์มาร่วมด้วยช่วยกัน ถ้าสามารถหาเงินมาช่วยคุณหนูเล็กได้ คุณหนูเล็กก็จะต้องไม่ขายที่ดิน ชาวตลาดคลองยายถมจะหาเงินมาให้คุณหนูเล็ก และได้อยู่รวมกันต่อไปหรือไม่
แหล่งข้อมูลอื่น

สภากาแฟ 4.0 ที่สยามโซน
เรื่องย่อละคร สภากาแฟ 4.0 : drama.nangdee.com
‘อมรินทร์ทีวี’ เดินหน้าเปิดกล้องซิทคอมใหม่เอี่ยม ดึง ‘เชอรีน-ตี๋’ เสิร์ฟความฮาชุดใหญ่ใน ‘สภากาแฟ 4.0’ : amarintv.com
#สภากาแฟ4จุด0 : twitter.com
↑  Schedule - Amarin TV
โรงพยาบาลพระนครศรีอยุธยา

| โรงพยาบาลพระนครศรีอยุธยา |
| --- | --- |
กระทรวงสาธารณสุข


ภูมิศาสตร์
ที่ตั้ง: 46/1 หมู่ 4 ถนนอู่ทอง ตำบลประตูชัย อำเภอพระนครศรีอยุธยา จังหวัดพระนครศรีอยุธยา, ไทย
หน่วยงาน
ประเภท: โรงพยาบาลศูนย์เขตสุขภาพที่ 4
สังกัด: คณะแพทยศาสตร์ มหาวิทยาลัยธรรมศาสตร์
บริการสุขภาพ
จำนวนเตียง: 522 เตียง
ประวัติ
เปิดให้บริการ: 16 พฤศจิกายน พ.ศ. 2455
ลิงก์
เว็บไซต์: www.ayhosp.go.th
โรงพยาบาลพระนครศรีอยุธยา เป็นโรงพยาบาลศูนย์เขตสุขภาพที่ 4 สังกัดกระทรวงสาธารณสุข ขนาด 522 เตียง ตั้งอยู่ที่ 46/1 หมู่ 4 ถนนอู่ทอง ตำบลประตูชัย อำเภอพระนครศรีอยุธยา จังหวัดพระนครศรีอยุธยา โดยมีศูนย์แพทยศาสตรศึกษาโครงการร่วมผลิตแพทย์เพิ่มเพื่อชาวชนบทซึ่งจัดอบรมแพทย์ให้แก่คณะแพทยศาสตร์ มหาวิทยาลัยธรรมศาสตร์
ประวัติ

โรงพยาบาลพระนครศรีอยุธยาตั้งขึ้นเมื่อ พ.ศ. 2455 โดยพระยาโบราณราชธานินทร์ (พร เดชะคุปต์) สมุหเทศาภิบาลมณฑลกรุงเก่า ได้ร่วมกับข้าราชการและราษฎรบริจาคเงินสร้างโรงพยาบาล เพื่อเป็นพระราชกุศลในพระบาทสมเด็จพระจุลจอมเกล้าเจ้าอยู่หัว โดยใช้ชื่อว่า โรงพยาบาลปัญจมาธิราชอุทิศ โดยสมเด็จพระศรีพัชรินทราบรมราชินีนาถ พระบรมราชชนนีพันปีหลวงเสด็จพระราชดำเนินมาทรงเปิดโรงพยาบาลเมื่อวันที่ 16 พฤศจิกายน พ.ศ. 2455 ในรัชสมัยพระบาทสมเด็จพระมงกุฎเกล้าเจ้าอยู่หัว เมื่อแรกสร้างเป็นตึก 9 ห้อง ตึก 7 ห้อง 1 หลัง เรือนแพทย์ 4 ห้อง ได้สร้างถนน และสะพาน สิ้นทรัพย์ก่อสร้างเป็นเงิน 47,513 บาท 66 สตางค์ ส่วนเครื่องใช้จัดซื้อเป็นเงิน 3,739 บาท 89 สตางค์ นับเป็นโรงพยาบาลแผนปัจจุบันแห่งแรกในมณฑลกรุงเก่า สังกัดเทศบาลพระนครศรีอยุธยาในกระทรวงมหาดไทย โดยมีนายแพทย์จ๊วน รัตนิน ศัลยแพทย์ จากโรงพยาบาลศิริราชมาเป็นผู้ปกครองโรงพยาบาล
ต่อมา พ.ศ. 2483 ได้มีการก่อสร้างโรงพยาบาลใหม่ มีตึก OPD หลังแรก หอผู้ป่วย 1 หลัง 2 ชั้น ตึกกายภาพที่ชั้นล่าง และเวชกรรมสังคมที่ชั้นบน อาคารไม้ 3 หลัง คือ โรงครัว ห้องเก็บศพ ห้องชันสูตร จน  พ.ศ. 2486 กรมการแพทย์ได้ซื้อที่ดินจากชาวบ้าน จำนวน 3 งาน 70 ตารางวา พร้อมขุดเป็นคลองจากแม่น้ำเข้ามาถึงริมถนนอู่ทอง เพื่อให้เรือของคนไข้เข้ามาใกล้ OPD มากขึ้น จากนั้นโรงพยาบาลค่อย ๆ พัฒนามาตามลำดับ ได้สร้างตึกพิเศษกิมลี้-กิจจาทร (พ.ศ. 2505) ตึกศัลยกรรม (พ.ศ. 2510) ตึกสงฆ์อาพาธ "เทพประชา" (พ.ศ. 2511) ตึกโอสถ (อายุรกรรม พ.ศ. 2514) ตึกเด็ก (พ.ศ. 2514) ปัจจุบันคือ อาคารจันทร์เกษม (หอพักแพทย์) ตึก ICU-2 (พ.ศ. 2528) ตึกแยกโรค ปัจจุบันคือ ห้องผู้ป่วย R.C.U. และ หอผู้ป่วย EENT และตึกสูติ-นรีเวชกรรม (พ.ศ. 2535) ปัจจุบันคือตึกศรีสุริโยทัย
พ.ศ. 2533 ได้มีการปรับปรุงและรื้ออาคารอาคารเก่าๆปรับปรุงให้เป็นอาคารใหม่ทั้งหมด สร้างอาคารใหม่ เช่น อาคารเอนกประสงค์ (เฉลิมพระเกียรติฯ) อาคารหอผู้ป่วยศรีสุริโยทัย อาคารบริการ (ปัจจุบันคืออาคารศรีอโยธยา) และปรับปรุงหอผู้ป่วยเก่าทั้งหมดไม่น้อยกว่า 10 หลัง หอผู้ป่วยศรีสรรเพ็ชญ์ อาคารบริการ "ศรีอโยธยา" และอาคารเฉลิมพระเกียรติ เป็นหลังสุดท้าย
ศูนย์แพทยศาสตรศึกษาชั้นคลินิก

ศูนย์แพทยศาสตรศึกษาชั้นคลินิก โรงพยาบาลพระนครศรีอยุธยา เป็นศูนย์แพทยศาสตรศึกษาชั้นคลินิก สังกัดโรงพยาบาลพระนครศรีอยุธยา กระทรวงสาธารณสุข และเป็นสถาบันร่วมผลิตแพทย์กับคณะแพทยศาสตร์ มหาวิทยาลัยธรรมศาสตร์ ในเขตภาคกลาง ณ อำเภอเมืองพระนครศรีอยุธยา จังหวัดพระนครศรีอยุธยา
ศูนย์แพทยศาสตรศึกษาชั้นคลินิก > หลักสูตรการศึกษา

ปัจจุบัน ศูนย์แพทยศาสตรศึกษาชั้นคลินิก โรงพยาบาลพระนครศรีอยุธยา จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิตของคณะแพทยศาสตร์ มหาวิทยาลัยธรรมศาสตร์ ใน 1 หลักสูตร คือ
| ปริญญาตรี | สถาบันอุดมศึกษา |
| --- | --- |
 หลักสูตรแพทยศาสตรบัณฑิต:  คณะแพทยศาสตร์ มหาวิทยาลัยธรรมศาสตร์
ศูนย์แพทยศาสตรศึกษาชั้นคลินิก > ระยะเวลาในการศึกษา

ใช้ระยะเวลาในการศึกษาตลอดหลักสูตรรวม 6 ปี ดังนี้
| ระดับชั้น | สถานที่ศึกษา |  |
| --- | --- | --- |
|  ระดับชั้นเตรียมแพทยศาสตร์และชั้นปรีคลินิก (ชั้นปี 1 - 3)  ระดับชั้นคลินิก (ชั้นปี 4 - 6) |  คณะแพทยศาสตร์ มหาวิทยาลัยธรรมศาสตร์  ศูนย์แพทยศาสตรศึกษาชั้นคลินิก โรงพยาบาลพระนครศรีอยุธยา |  |
ศูนย์แพทยศาสตรศึกษาชั้นคลินิก > การรับบุคคลเข้าศึกษาในหลักสูตรแพทยศาสตรบัณฑิต

ศูนย์แพทยศาสตรศึกษาชั้นคลินิก โรงพยาบาลพระนครศรีอยุธยา รับสมัครบุคคลเข้าศึกษาในหลักสูตรแพทยศาสตรบัณฑิต ผ่านคณะแพทยศาสตร์ มหาวิทยาลัยธรรมศาสตร์ ในระบบรับตรงประจำปีตามประกาศคณะแพทยศาสตร์ มหาวิทยาลัยธรรมศาสตร์
ศิลาฤกษ์ โรงพยาบาลปัญจมาธิราชอุทิศ ปัจจุบันอยู่ที่สำนักงานสาธารณสุขจังหวัดพระนครศรีอยุธยา
คิม ค็อน-ฮี

| คิม ค็อน-ฮี |
| --- | --- |
김건희


สุภาพสตรีหมายเลขหนึ่งของเกาหลีใต้
ดำรงตำแหน่ง 10 พฤษภาคม พ.ศ. 2565 – 14 ธันวาคม 2567
ประธานาธิบดี: ยุน ซ็อก-ย็อล
ก่อนหน้า: คิม จ็อง-ซุก
ถัดไป: คิม อา-ย็อง
 
ข้อมูลส่วนบุคคล
เกิด: 2 กันยายน พ.ศ. 2515 (52 ปี) อำเภอยังพย็อง จังหวัดคย็องกี ประเทศเกาหลีใต้
คู่สมรส: ยุน ซ็อก-ย็อล (พ.ศ. 2555–ปัจจุบัน)
ศิษย์เก่า: มหาวิทยาลัยคย็องกี (ศศ.บ.) มหาวิทยาลัยหญิงซุกมย็อง (ศศ.ม.) มหาวิทยาลัยแห่งชาติโซล (บธ.ม.) มหาวิทยาลัยคุกมิน (ปร.ด.)
ลายมือชื่อ: 

คิม ค็อน-ฮี (เกาหลี: 김건희; ฮันจา: 金建希; เกิด 2 กันยายน พ.ศ. 2515) เป็นสุภาพสตรีหมายเลขหนึ่งของประเทศเกาหลีใต้ ด้วยเป็นภริยาของยุน ซ็อก-ย็อล ประธานาธิบดีคนที่ 20 ของประเทศ นอกจากนี้เธอยังเป็นประธานและกรรมการผู้จัดการของโควานาคอนเทนต์ ซึ่งเป็นบริษัทจัดนิทรรศการศิลปะ
ประวัติ

คิม ค็อน-ฮี เกิดเมื่อวันที่ 2 กันยายน พ.ศ. 2515 ที่อำเภอยังพย็อง จังหวัดคย็องกี ประเทศเกาหลีใต้ สำเร็จการศึกษาระดับมัธยมศึกษาจากโรงเรียนมัธยมหญิงมย็องกิล และสำเร็จการศึกษาระดับปริญญาตรีจากมหาวิทยาลัยคย็องกี
การทำงาน

คิม ค็อน-ฮีได้ก่อตั้งบริษัทโควานาคอนเทนต์ (Covana Contents) ซึ่งเป็นบริษัทที่เชี่ยวชาญด้านการจัดนิทรรศการศิลปะตั้งแต่ พ.ศ. 2552 โดยควบตำแหน่งประธานและกรรมการผู้จัดการมาตั้งแต่ตอนนั้น ใน พ.ศ. 2562 สื่อท้องถิ่นรายงานว่าเธอไม่จ่ายภาษี และถูกสอบสวนฐานรับสินบนการจัดนิทรรศการศิลปะ
พ.ศ. 2564 เธอเพิ่มประวัติการทำงานด้วยการเชื่อมโยงเข้ากับวิทยาลัยธุรกิจสเติร์น มหาวิทยาลัยนิวยอร์ก ในการแถลงข่าว คิมออกมากล่าวขอโทษต่อสาธารณชน และให้คำมั่นสัญญาว่า "จะมุ่งเน้นบทบาทในการเป็นคู่สมรสของนายยุน หากนายยุนได้รับเลือก" หลังได้รับเลือก ยุน ซ็อก-ย็อลยุบสำนักสุภาพสตรีหมายเลขหนึ่งภายในสำนักประธานาธิบดีตามคำสัญญาเมื่อคราวหาเสียง
ชีวิตส่วนตัว

คิม ค็อน-ฮี สมรสกับยุน ซ็อก-ย็อล เมื่อ พ.ศ. 2555 ครั้นสามีขึ้นดำรงตำแหน่งเป็นประธานาธิบดีของเกาหลีใต้ใน พ.ศ. 2565 คิมกล่าวว่า เธอชอบคำว่าคู่สมรสของประธานาธิบดีมากกว่าสุภาพสตรีหมายเลขหนึ่ง